(1)

Priloga I se spremeni: (a) točka 6 se črta; (b) točka 11a se črta; (c) vstavijo se naslednje točke 42a, 42b in 42c: „(42a) ‚Aplikacija EFB‘ pomeni programsko aplikacijo, ki je nameščena na gostiteljski platformi EFB in zagotavlja eno ali več posebnih operativnih funkcij, ki podpirajo letalske operacije. (42b) ‚Gostiteljska platforma EFB‘ pomeni strojno opremo, v kateri so nameščene računalniške zmogljivosti in osnovna programska oprema, vključno z operacijskim sistemom in vhodno-izhodno programsko opremo. (42c) ‚Sistem EFB‘ pomeni strojno opremo (vključno z baterijo, sestavnimi deli za povezljivost in vhodno-izhodnimi sestavnimi deli) in programsko opremo (vključno s podatkovnimi zbirkami in operacijskim sistemom), potrebno za podporo predvidenih aplikacij EFB.“; (d) vstavi se naslednja točka 44a: „(44 a) ‚Elektronska letalska torba (EFB)‘ pomeni elektronski informacijski sistem, ki ga sestavljajo oprema in aplikacije za letalsko posadko ter omogoča shranjevanje, posodabljanje, prikaz in obdelavo funkcij elektronske letalske torbe, ki podpirajo letalske operacije ali naloge.“; (e) točka 57 se črta; (f) vstavi se naslednja točka 69a: „(69a) ‚Vmesnik človek-stroj (HMI)‘ pomeni sestavni del nekaterih naprav, ki lahko obdelujejo interakcije med človekom in strojem. Vmesnik sestavljata strojna in programska oprema, ki omogočata, da vložke uporabnikov razlagajo in obdelujejo stroji ali sistemi, ki uporabniku zagotavljajo zahtevane rezultate.“; (g) točka 78a se nadomesti z naslednjim: „(78a) ‚Stanje manjše okvare‘ pomeni stanje okvare, ki ne bi znatno zmanjšalo varnosti zrakoplova in vključuje ukrepe letalske posadke, ki so v okviru njihovih zmožnosti.“; (h) vstavi se naslednja točka 78b: „(78b) ‚Zloraba snovi‘ pomeni uporabo ene ali več psihoaktivnih snovi s strani članov letalske posadke in kabinskega osebja ter drugega osebja, ki opravlja varnostno pomembne naloge, na način, ki: (a) pomeni neposredno nevarnost za uporabnika ali ogroža življenje, zdravje ali dobro počutje drugih in/ali (b) povzroča ali poslabšuje poklicno, socialno, duševno ali telesno težavo ali motnjo.“; (i) vstavita se naslednji točki 96a in 96b: „(96a) ‚Prenosna EFB‘ pomeni prenosno gostiteljsko platformo EFB, ki se uporablja v pilotski kabini in ni del konfiguracije certificiranega zrakoplova. (96b) ‚Prenosna elektronska naprava (PED)‘ pomeni kakršno koli elektronsko napravo, običajno, vendar ne omejeno na potrošniško elektroniko, ki jo na krov zrakoplova prinesejo člani posadke, potniki ali je del tovora in ni vključena v konfiguracijo certificiranega zrakoplova. Vključuje vso opremo, ki lahko porablja električno energijo. Električna energija se lahko zagotovi iz notranjih virov, kot so baterije (ki se lahko polnijo ali ne) ali pa so naprave lahko priključene na posebne vire energije na zrakoplovu.“; (j) vstavita se naslednji točki 120a in 120b: „(120a) ‚Aplikacija EFB tipa A‘ pomeni aplikacijo EFB, katere motnja v delovanju ali nepravilna uporaba ne vpliva na varnost. (120b) ‚Aplikacija EFB tipa B‘ pomeni aplikacijo EFB: (a) katere motnja v delovanju ali nepravilna uporaba je kategorizirana kot stanje manjše okvare ali okvare nižje kategorije in (b) ki niti ne nadomešča niti ne podvaja sistemov ali funkcij, ki jih zahtevajo predpisi za plovnost, zahteve za zračni prostor ali operativna pravila.“;